**Проект**

**декември 2021 г.**

**ПРОГРАМА ЗА МЕСТНИ ТРАДИЦИОННИ И РЕГИОНАЛНИ ТРАДИЦИОННИ ПРОДУКТИ ЗА ПЕРИОДА 2021-2031 Г.**

България разполага с благоприятни агроекологични и климатични условия за производство на разнообразни селскостопански продукти, храни и напитки, много от които с уникални качества и специфика. От друга страна, наличието и предлагането на качествени продукти става все по-важно за потребителите.

Производството и популяризирането на местни традиционни и регионални традиционни продукти е с висок потенциал за укрепване на земеделските дейности и местната икономика и се нуждае от целенасочена политика и усилия за развитие.

За „регионални традиционни продукти“ следва да се смятат продукти, които са характерни за даден регион (природо-географски, административен или етнографски) на България и присъстват или са присъствали традиционно в кулинарния бит и местната култура.

За „местни традиционни продукти“ следва да се смятат продукти, характерни за дадено населено място или група от населени места в България. Тези продукти са или са били част от кулинарния облик, традициите и културата на мястото, с което са свързани.

За „местен традиционен продукт“ или „регионален традиционен продукт“ се счита продукт, който се произвежда от типични за региона съставки и по традиционен начин на производство и който има доказана история на производство от поне 30 години към момента на подаване на заявка за признаване на местен традиционен или регионален традиционен продукт.

Потенциалът на местните традиционни и регионалните традиционни продукти като производство, а също така и като социална, културна и здравна стока е голям, но недостатъчно използван. Те могат да свързват хора от различни населени места, възрасти, култура, религия и социален произход.

Производството на земеделски продукти, храни и напитки е междусекторна икономическа дейност - тясно свързана с други дейности като култура, туризъм, здравеопазване, биоикономика, безопасност и сигурност, транспорт и логистика и т.н.

Ползите от местните традиционни и регионалните традиционни продукти и позиционирането им на местния пазар са многостранни – къси транспортни разстояния, които намаляват негативния ефект върху климата и околната среда, както и осигурено за потребителите качество на храните, съживяване и подкрепа на регионалната икономика.

Значението на снабдяването с такива продукти става все по-важно, предвид новите предизвикателства, свързани със здравето, измененията на климата, продоволствената сигурност и други фактори.

Поради това е необходимо да се укрепи потенциалът за развитие на местните традиционни и регионалните традиционни продукти чрез тяхната закрила и популяризиране на национално ниво. Това ще разшири базата за развитие на този сегмент както на местно, така и на регионално, и национално ниво, и ще бъде добра основа за утвърждаване на нови продукти с потенциал за защита по европейските схеми за качество.

Прилагането на европейската политика за качество на селскостопанските продукти, храни и напитки гарантира единна закрила на наименованията като право на интелектуална собственост и предоставяне на ясна информация за продукти със специфични характеристики, свързани с географския произход и други. По този начин се предоставя възможност на производителите да повишат имиджа и разпознаваемостта на своите продукти. Улеснява се достъпът на продуктите до нови пазари или запазване на пазарния им дял, което е предпоставка и за по-добри цени на реализацията им.

Страната ни се възползва от възможностите на тези схеми и постепенно натрупва добър опит в прилагането им. Същевременно все още са много факторите, които възпрепятстват кандидатстването на земеделските производители по тях. Преобладаващият дял на микро и малки предприятия, които са с ограничени финансови възможности, затруднява поемането на икономически разходи като разходите по контрола за спазване спецификацията на продукта. Демотивиращи фактори са и: некраткият процес на регистрацията, който включва процедура на национално ниво и процедура на ниво ЕС; ниската степен на организираност на производителите, съответно липсата на водещ партньор, който да осигури достъп до пазарите и да реализира промоционални кампании.

Министерство на земеделието, храните и горите се стреми да подкрепя усилията на производителите да съхранят и възродят производството на автентични български продукти. Всички български региони имат традиции в производството на земеделски продукти и храни, както и на качествени напитки. Тези специфични продукти представляват наше национално богатство и гордост и с тях показваме своята идентичност и културно наследство като нация.

Липсата на широкообхватна информация за местните традиционни и регионалните традиционни продукти и на канали за достъп до тази информация създава трудности пред производството и реализацията им.

Към настоящия момент по отношение на местните традиционни и регионалните традиционни продукти липсва систематизиран подход на национално ниво от страна на компетентните органи и заинтересованите страни, като не е налична и платформа за по-широк диалог и партньорство. Потенциалът на тези продукти е недоразвит, обикновено те са обект на ограничени по време и обхват мероприятия и остават в периферията на държавните политики. Не е разработена база данни за тези продукти, която би подпомогнала усилията в посока тяхното популяризиране и насърчаване на тяхното производство.

Поради това е необходимо изграждане на взаимодействие между представителите на земеделския и хранително-вкусовия бранш, икономика и туризъм, както и на неправителствения сектор, работещ с тези храни, и на местните общности, за да бъде постигната кохерентност в действията им и синергичен ефект при разгръщането на потенциала на местните традиционни и регионалните традиционни продукти.

Наличието на механизми за защита и популяризиране на местните традиционни и регионалните традиционни продукти на национално ниво би дало шанс за тяхното утвърждаване в страната, за устойчивост на местните производители и възможност за разширяване на базата за участието им в европейските схеми за качество и по-добър достъп както до вътрешния, така и до външни пазари.

**ЦЕЛ НА ПРОГРАМАТА:**

**Целта на настоящата програма е остойностяването на потенциала на местните традиционни и регионалните традиционни продукти и засилване на връзката им с общностите с оглед развитие на местната икономика и аграрния отрасъл на страната.**

**ВИЗИЯ НА ПРОГРАМАТА:**

**Местните традиционни и регионалните традиционни продукти дават на българските граждани и гостите на страната разнообразие от вкусове, качество, допир до културата и традициите и живот на местната икономика и общности.**

**Тази Програма ще даде импулс за развитие и утвърждаване на местните традиционни и регионалните традиционни продукти като стимул за социално-икономическия растеж на българските региони и общини, както и като разпознаваем и атрактивен елемент от културната идентичност на България, кулинарната карта и туристическите ни дестинации.**

Ключови партньори при прилагането на програмата са Министерството на земеделието, храните и горите, Министерството на икономиката, Министерството на туризма, Министерството на регионалното развитие и благоустройството, Министерството на културата, Министерството на здравеопазването, представители на регионите, общините и местните общности, неправителствени организации в сферата на земеделието и храните.

**ОБХВАТ НА ПРОДУКТИТЕ, ВКЛЮЧЕНИ В ПРОГРАМАТА:**

1. Селскостопански продукти и храни, предназначени за консумация от човека, включително и рибни продукти;

2. Вина;

3. Ароматизирани лозаро-винарски продукти и продукти на основата на плодови вина и оцети;

4. Спиртни напитки.

**ТЕРИТОРИАЛЕН ОБХВАТ:**

Всички населени места на територията на Република България.

**МЕРКИ И ДЕЙНОСТИ ЗА ПОСТИГАНЕ НА ЦЕЛТА НА ПРОГРАМАТА:**

**МЯРКА 1:**

**Проучване, възстановяване и съхраняване на информация за местните традиционни и регионалните традиционни продукти, които се произвеждат или са се произвеждали от местните общности; проучване опита на други държави**

Идентифицирането и съхраняването на информация за местните традиционни и регионалните традиционни продукти е в основата на оползотворяване потенциала на тези продукти за развитието на местните общности и икономика.

Необходимо е провеждането на кампании по събиране на информация за тези продукти, като за сътрудничество бъдат привлечени заинтересовани страни като общини, техните организации, местни инициативни групи (МИГ), местни инициативни рибарски групи (МИРГ), научни звена и образователни институции, местни културни средища – читалища, библиотеки, организации за развитие и управление на туризма, неправителствени организации, работещи в сферата на земеделието и храните и др.

***Дейности:***

* 1.1. Установяване на контакт със заинтересованите страни - общини, техните организации, МИГ, МИРГ, научни звена и образователни институции, местни културни средища – читалища, библиотеки, организации за развитие и управление на туризма, oрганизации за управление на туристическите райони, представителни браншови организации, неправителствени организации в сферата на храните и др. за разясняване на целта на програмата и оказване на съдействие за събиране на информация за регионални традиционни и местни традиционни продукти, кулинарни рецепти, традиционни събития в региона – фестивали, панаири, събори и др.
* 1.2. Изготвяне на база данни за продукти, храни, напитки с потенциал за означаване като местни традиционни или регионални традиционни продукти.
* 1.3. Проучване на опит и добри практики от други държави.

**МЯРКА 2:**

**Разработване на нормативна рамка за регламентиране на понятията за местни традиционни и регионални традиционни продукти и въвеждане на механизъм за защита на тези продукти**

Дефинирането на ясни понятия и критерии по отношение на местните традиционни и регионалните традиционни продукти е необходимо за осигуряване на доверие и устойчивост на интереса към тях от страна на потребителите. Това ще създаде основа за равнопоставеност, лоялна конкуренция и ясни позиции за участниците на пазара.

Обозначаването на местни традиционни и регионални традиционни продукти следва да бъде гаранция за качество, регионален произход, удовлетвореност от директния достъп до фермери, производители, заведения, предлагащи местни кулинарни специалитети и напитки.

***Дейности:***

* 2.1. Разработване на нормативна рамка/ национално законодателство за дефиниция на понятията, критерии за тях, процедура за тяхното признаване и разписване на текстове, предвиждащи защита на национално ниво.
* 2.2. Разработване и утвърждаване на национални означения и лого за регионални традиционни и местни традиционни продукти.
* 2.3. Нотификация на изготвения проект на нормативна рамка по реда на Директива (ЕС) 2015/1535 на Европейския парламент и на Съвета от 9 септември 2015 година, установяваща процедура за предоставянето на информация в сферата на техническите регламенти и правила относно услугите на информационното общество (обн., ОВ, бр. L 241, 17.9.2015 г.)

**МЯРКА 3:**

**Укрепване на капацитета за контрол за спазване на качество на продуктите и съответствие със заявените характеристики**

Гарантирането на спазването на критериите за качество и съответствие на условията за ползване на означението за регионален традиционен / местен традиционен продукт следва да бъде постоянен процес. За целта е необходимо да бъде създаден и прилаган подходящ механизъм на контрол.

***Дейности:***

* 3.1. Подготовка на нормативна уредба във връзка с контрола – определяне на контролни органи, начин и ред за осъществяване на контрол.
* 3.2. Създаване и поддържане на регистри на продукти, храни и напитки, утвърдени като регионални традиционни или местни традиционни.

**МЯРКА 4:**

**Разработване и поддържане на платформа в интернет, насочваща вниманието към значението на тези продукти и даваща възможност за развитие на къси вериги и организиране на кулинарно-винен туризъм**

Закупуването на регионални традиционни и местни традиционни продукти има редица предимства – поддържат се семейните ферми, добавената стойност и работните места остават в региона, по-късите транспортни маршрути защитават околната среда, намалява зависимостта от вноса.

*Например, в Австрия, според направено проучване, закупуването на 1 процент повече регионална храна създава 3 100 нови работни места и допълнителна добавена стойност от 140 милиона евро.*

Информираността за регионалните традиционни и местните традиционни продукти и достъпът до тях могат да бъдат подкрепени със създаването на дигитална платформа за споделяне на информация и комуникация между бизнес и потребители. Важно значение придобива разработването и поддържането на интерактивна дигитална карта за регионалните традиционни и местните традиционни качествени продукти, даваща възможност на потребителите за информация за директния маркетинг, производители на храни и напитки, регионални гастрономически обекти, обекти за отдих и развлечения. Принос към развитието на нишата на производство на местните традиционни и регионалните традиционни продукти може да има функционалност на платформата, информираща за история и характеристики на продуктите, за специфики на региона, за местни кулинарни традиции и събития и др.

***Дейности:***

* 4.1. Дейност Разработване на платформа в интернет за регионалните традиционни и местните традиционни продукти с 2 модула:

1) интерактивна дигитална карта за продукти, производители, магазини за хранителни стоки, места за отдих и туризъм, предлагащи тези продукти;

2) предоставяне на информация за местни събития, свързани с традиции и представяне на регионални традиционни и местни традиционни продукти, вкл. напитки, кулинарни специалитети и фермерски пазари.

**МЯРКА 5:**

**Повишаване на информираността за качествени регионални традиционни и местни традиционни продукти и подкрепа на производителите на тези продукти с информационни и промоционални кампании**

Оказването на активно съдействие и добрата информираност на производителите за наличието и възможностите на тези продукти е условие за създаване на интерес към тези схеми и разширяване на кръга от продукти и производители, които ще ги използват.

От друга страна, освен чрез включване на информация в интернет платформата на производителите, трябва да бъде осигурена възможност за популяризиране на техните продукти и чрез други различни форми и канали.

***Дейности:***

* 5.1. Установяване на контакт и провеждане на срещи на място с цел информиране и насърчаване към кандидатстване на земеделски производители, производители на храни и напитки, както и с други представители на местната общност – общини, читалища, училища по хотелиерство и ресторантьорство и др.
* 5.2. Участие в информационни и промоционални кампании на производителите на тези продукти.
* 5.3. Изготвяне на информационни материали – брошури и плакати.
* 5.4. Провеждане на информационни кампании за идентифицираните продукти.
* 5.5. Сътрудничество с местните образователни институции с цел засилване на информираността на обучаващите се за местните традиционни и регионалните традиционни продукти в техния регион.

**МЯРКА 6:**

**Подобряване на взаимодействието между местните производители на земеделски продукти, храни и напитки с туристическия бранш**

Развитието на регионите и икономиката е функция от развитието на отделните стопански субекти и икономически направления, както и от установяването на подходящите междуотраслови връзки.

Консумацията на храни е неразделна част от туризма и нейното икономическо въздействие може да бъде важно не само за тези, които директно осигуряват храна за туристите (като хотели, ресторанти и атракции), но може да има и значително икономическо въздействие по цялата верига за доставка на храни, особено ако предоставената храна се доставя на място. Проучване на Организацията за икономическо сътрудничество и развитие (ОИСР) показва, че храната играе важна роля в развитието на туристическите услуги, тъй като често включва 30% или повече туристически разходи, които са директен приход за местния бизнес.

Уникалните регионални и местни производства стимулират сътрудничеството между селското стопанство и други сектори, включително туризъм, хотелиерство, образование, занаяти и др.

По-доброто взаимодействие между секторите се очаква да има съществен синергичен ефект – от една страна да стимулира и направи по-устойчиво развитието на местното производство на селскостопански продукти, храни и напитки, а от друга да съдейства за засилване на интереса към страната като туристическа дестинация и по-специално да отключи и подпомогне реализацията на огромния потенциал на кулинарно-винения туризъм.

***Дейности:***

* 6.1. Организиране от съответните общини на съвместни срещи между местните производители на земеделски продукти, храни и напитки и представители на туристическия бранш.
* 6.2. Организиране от съответната община на местни пазари с цел предлагане на местни традиционни продукти.
* 6.3. Насърчаване на местния сектор на ресторантьорството и хотелиерството да се снабдява с регионални традиционни и местни традиционни продукти и да бъдат част от менютата им.

**МЯРКА 7:**

**Насърчаване на сдружаването на производителите на регионалните традиционни и местните традиционни продукти**

Стимулирането на производството и преработката на регионалните традиционни и местните традиционни продукти ще допринесе за развитието и конкурентоспособността на земеделските производители, ще насърчи социалното благополучие на населението в регионите и ще допринесе за повишаване на качеството на продуктите. С цел подобряване пазарната позиция на микро и малки предприятия, които срещат трудности при реализацията на продуктите, е необходимо да бъдат стимулирани да се сдружават. Обединяването на земеделските производители в рамките на различни форми на сътрудничество прави възможно дейности, които са им от полза, да генерират по-висока добавена стойност, която те не биха могли да постигнат самостоятелно.

***Дейности:***

* 7.1. Стимулиране на използването на дефинираните означения за регионални традиционни и местни традиционни продукти, което ще допринесе за лесната разпознаваемост на продуктите.
* 7.2. Посещения на стопанства с цел дегустации и директни продажби.
* 7.3. Създаване на временни постройки със сезонен характер в стопанствата по време на събиране на реколтата или на преработката на съответния продукт с цел дегустации и продажби.
* 7.4. Съвместни дейности за адаптиране на продуктите към пазарните изисквания и тяхната реализация.

**МЯРКА 8:**

**Съдействие на производителите на продукти с потенциал за защита съгласно европейските схеми за качество**

Прилагането на тази програма следва да допринесе за утвърждаването на качествени български продукти на пазара, за натрупване на опит и увереност у производителите за предприемане на стъпки за представяне на специфични национални продукти в рамките на европейската политика по качество.

Предоставянето на експертни насоки и съвети на производителите от страна на администрацията и споделянето на примери и добри практики от опита ѝ има съществена роля в насърчаването на производителите да кандидатстват за закрила на продуктите им съгласно европейските схеми за качество и в ускоряването на самия процес по кандидатстване.

***Дейности:***

* 8.1. Провеждане на разяснителна кампания и консултации с производителите, проявяващи интерес за кандидатстване.
* 8.2. Провеждане на работни срещи с производителите, при които вече е стартирала процедура по кандидатстване, с цел изготвяне и оформяне на необходимата документация, прецизиране на текстовете на продуктовите спецификации, събиране и подбор на доказателствени материали към заявлението на продукта.

Изпълнението на Програмата се предвижда да бъде обезпечено със средства от националния бюджет и със средства от европейски фондове и програми.

**ПЛАН ЗА ДЕЙСТВИЕ ПО ПРОГРАМА ЗА МЕСТНИ ТРАДИЦИОННИ И РЕГИОНАЛНИ ТРАДИЦИОННИ ПРОДУКТИ ЗА ПЕРИОДА 2021 – 2031 г.**

|  |  |  |  |  |  |  |
| --- | --- | --- | --- | --- | --- | --- |
| **Мярка** | **Дейност** | **Действие** | **Източник на финансиране, където е приложимо** | **Срок за изпълнение****на дейността** | **Очакван резултат** | **Отговорни институции** |
| **Водеща** | **Партньор** |
| **ЦЕЛ: Остойностяване на потенциала на местните традиционни и регионалните традиционни продукти и засилване на връзката им с общностите с оглед развитие на местната икономика и аграрния отрасъл на страната** |
| Мярка 1 Проучване, възстановяване и съхраняване на информация за местните традиционни и регионалните традиционни продукти, които се произвеждат или са се произвеждали от местните общности; проучване опита на други държави | 1.1. Дейност Установяване на контакт със заинтересованите страни - общини, техните организации, МИГ, МИРГ, научни звена и образователни институции, местни културни средища – читалища, библиотеки, организации за развитие и управление на туризма, представителни браншови организации, неправителствени организации в сферата на храните и др. за разясняване на целта на програмата и оказване на съдействие за събиране на информация за регионални традиционни и местни традиционни продукти, кулинарни рецепти, традиционни събития в региона – фестивали, панаири, събори и др. | 1.1.1.Кореспонденция със заинтересованите страни | Бюджет на МЗХГ | До 31.12.2022 г. | Събиране и систематизиране на получената информация | Министерство на земеделието, храните и горите (МЗХГ) | Идентифицирани заинтересовани страни |
|  |  |  |  |  |  |
| 1.2. Дейност Изготвяне на база данни за продукти, храни, напитки с потенциал за означаване като местни традиционни или регионални традиционни продукти. | 1.2.1. Запитвания до сдружения на общините в България | Бюджет на МЗХГ | До 31.12.2023 г. | Изготвена база данни | МЗХГ | Сдружения на общините в България |
| 1.2.2. Обобщаване на получените предложения | Бюджет на МЗХГ | До 31.12.2023 г. | Изготвена база данни | МЗХГ | Сдружения на общините в България |
|  | 1.3. Дейност Проучване на опит и добри практики от други държави. | 1.3.1. Запитвания до държавите членки | Бюджет на МЗХГ | До 31.12.2022 г. | Проучен опит | МЗХГ | Център за оценка на риска по хранителната верига (ЦОРХВ) и други ведомства |
| Мярка 2 Разработване на нормативна рамка за регламентиране на понятията за местни традиционни и регионални традиционни продукти и въвеждане на механизъм за защита на тези продукти | 2.1. Дейност Разработване на нормативна рамка/ национално законодателство за дефиниция на понятията, критерии за тях, процедура за тяхното признаване и разписване на текстове, предвиждащи защита на национално ниво. | 2.1.1. Сформиране на Работна група за изготвяне на проект на ЗИД на Закона за прилагане на общата организация на пазарите на земеделски продукти на Европейския съюз (ЗПООПЗПЕС) 2.1.2. Сформиране на Работна група за изготвяне на проект на Наредба  | Бюджет на МЗХГБюджет на МЗХГ | До 30.09.2022 г.До 30.09.2022 г. | Сформирана Работна група със заповед на министъра на ЗХГСформирана Работна група със заповед на министъра на ЗХГ | МЗХГМЗХГ | -- |
| 2.1.3. Изготвяне на проект на ЗИД на ЗПООПЗПЕС 2.1.4. Изготвяне на проект на Наредба  | Бюджет на МЗХГБюджет на МЗХГ | До 30.09.2023 г.До 31.12.2023 г. | Изготвен проект на ЗИДИзготвен проект на Нaредба | МЗХГМЗХГ | -- |
| 2.1.5. Сформиране на Работна група за изготвяне на проект на ЗИД на Закона за виното и спиртните напитки ЗВСН2.1.6. Сформиране на Работна група за изготвяне на проект на прилагаща Наредба | Бюджет на ИАЛВБюджет на ИАЛВ | До 30.09.2022 г.До 30.09.2022 г. | Сформирана Работна група със заповедСформирана Работна група със заповед | ИАЛВИАЛВ | МЗХГМЗХГ |
| 2.1.7. Изготвяне на проект на ЗИД на ЗВСН.2.1.8. Изготвяне на проект на прилагаща Наредба | Бюджет на ИАЛВБюджет на ИАЛВ | До 30.09.2023 г.До 31.12.2023 г. | Изготвен проект на ЗИДИзготвен проект на прилагаща Наредба | ИАЛВИАЛВ | МЗХГМЗХГ |
| 2.2. Дейност Разработване и утвърждаване на национални означения и лого за регионални традиционни и местни традиционни продукти. | 2.2.1. Провеждане на процедура по Закона за обществените поръчки и избиране на изпълнител | Бюджет на МЗХГ | До 31.12.2023 г. | Изготвено лого | МЗХГ | - |
|  |  |  |  |  |  |
|  | 2.3. Дейност Нотификация на изготвения проект на нормативна рамка по реда на Директива (ЕС) 2015/1535 на Европейския парламент и на Съвета от 9 септември 2015 година, установяваща процедура за предоставянето на информация в сферата на техническите регламенти и правила относно услугите на информационното общество (обн., ОВ, бр. L 241, 17.9.2015 г.) | 2.3.1.Изпращане на проекта на Наредба в ЕК и отразяване на получени бележки от Комисията | Бюджет на МЗХГ, EK | До 30.06.2024 г. | Нотификация на нормативния документ | МЗХГ, ЕК | - |
| Мярка 3 Укрепване на капацитета за контрол за спазване на качество на продуктите и съответствие със заявените характеристики | 3.1. Дейност Подготовка на нормативна уредба във връзка с контрола – определяне на контролни органи, начин и ред за осъществяване на контрол. | 3.1.1. Сформиране на Работна група за изготвяне на проект на ЗИД на ЗПООПЗПЕС3.1.2. Сформиране на Работна група за изготвяне на проект на Наредба за изменение и допълнение на Наредба 6 / 2011 г. | Бюджет на МЗХГБюджет на МЗХГ | До 30.09.2022 г.До 30.09.2022 г. | Сформирана Работна група със заповед на министъра на ЗХГСформирана Работна група със заповед на министъра на ЗХГ | МЗХГМЗХГ | -- |
| 3.1.3. Изготвяне на проект на ЗИД на ЗПООПЗПЕС3.1.4. Изготвяне на проект на Наредба за изменение и допълнение на Наредба 6 / 2011 г. | Бюджет на МЗХГБюджет на МЗХГ | До 30.09.2023 г.До 31.12.2023 г. | Изготвен проект на ЗИДИзготвен проект на НИД на Наредба 6 / 2011 г. | МЗХГМЗХГ | -- |
| 3.1.5. Сформиране на Работна група за изготвяне на проект на ЗИД на ЗВСН3.1.6. Сформиране на Работна група за изготвяне на проект на Наредба | Бюджет на ИАЛВБюджет на ИАЛВ | До 30.09.2022 г.До 30.09.2022 г. | Сформирана Работна група със заповедСформирана Работна група със заповед | ИАЛВИАЛВ | МЗХГМЗХГ |
| 3.1.7. Изготвяне на проект на ЗИД на ЗВСН3.1.8. Изготвяне на проект на прилагаща Наредба | Бюджет на ИАЛВБюджет на ИАЛВ | До 30.09.2023 г.До 31.12.2023 г. | Изготвен проект на ЗИДИзготвен проект на прилагаща Наредба | ИАЛВИАЛВ | МЗХГМЗХГ |
| 3.2. Дейност Създаване и поддържане на регистри на продукти, храни и напитки, утвърдени като регионални традиционни или местни традиционни. | 3.2.1. Провеждане на процедура по Закона за обществените поръчки и избиране на изпълнител | Бюджет на МЗХГ | До 31.12.2023 г. | Изготвен регистър | МЗХГ | - |
|  |  |  |  |  |  |
| Мярка 4 Разработване и поддържане на платформа в интернет, насочваща вниманието към значението на тези продукти и даваща възможност за развитие на къси вериги и организиране на кулинарно-винен туризъм | 4.1. Дейност Разработване на платформа в интернет за регионалните традиционни и местните традиционни продукти с 2 модула:1) интерактивна дигитална карта за продукти, производители, магазини за хранителни стоки, места за отдих и туризъм, предлагащи тези продукти;2) предоставяне на информация за местни събития, свързани с традиции и представяне на регионални традиционни и местни традиционни продукти, вкл. напитки, кулинарни специалитети и фермерски пазари. | 4.1.1. Провеждане на процедура по Закона за обществените поръчки и избиране на изпълнител | Бюджет на МЗХГ | До 31.12.2024 г. | Изготвена платформа с 2 модула | МЗХГ | -  |
|  |  |  |  |  |  |
| Мярка 5 Повишаване на информираността за качествени регионални традиционни и местни традиционни продукти и подкрепа на производителите на тези продукти с информационни и промоционални кампании | 5.1. Дейност Установяване на контакт и провеждане на срещи на място с цел информиране и насърчаване към кандидатстване на земеделски производители, производители на храни и напитки, както и с други представители на местната общност – общини, читалища, училища по хотелиерство и ресторантьорство и др. | 5.1.1. Организиране на посещения на място | Бюджет на МЗХГ и други източници | Постоянен | Проведени посещения на място | МЗХГ | Идентифицирани заинтересовани страни |
|  |  |  |  |  |  |
| 5.2. Дейност Участие в информационни и промоционални кампании на производителите на тези продукти. | 5.2.1. Осигуряване на експертиза от страна на МЗХГ/БАБХ/ИАЛВ | Бюджет на МЗХГ, БАБХ, ИАЛВ и/или Стратегически план 2023-2027 г. в зависимост от параметрите в него | Постоянен | Проведени информационни и промоционални кампании | МЗХГ, БАБХ, ИАЛВ | - |
|  |  |  |  |  |  |
|  | 5.3. Дейност Изготвяне на информационни материали – брошури и плакати. | 5.3.1. Провеждане на процедура по Закона за обществените поръчки и избиране на изпълнител | Бюджет на МЗХГ | До 31.12.2024 г. | Изготвени брошури и плакати | МЗХГ | - |
|  | 5.4. Дейност Провеждане на информационни кампании за идентифицираните продукти. | 5.4.1. Организиране на информационни кампании за идентифицираните продукти. | Бюджет на МЗХГ | Постоянен | Проведени информационни кампании | МЗХГ | - |
|  | 5.5. Дейност Сътрудничество с местните образователни институции с цел засилване на информираността на обучаващите се за местните традиционни и регионалните традиционни продукти в техния регион. | 5.5.1. Организиране на семинари и практики с професионални училища5.5.2. Провеждане на информационни срещи и обучителни семинари с участие на производителите на местно ниво | Бюджет на МЗХГ и други източнициБюджет на МЗХГ и други източници | ПостояненПостоянен | Проведени семинари и практикиПроведени информационни срещи и обучителни семинари | МЗХГМЗХГ | Образователни институции Идентифицирани заинтересовани страни |
| Мярка 6 Подобряване на взаимодействието между местните производители на земеделски продукти, храни и напитки с туристическия бранш | 6.1. Дейност Организиране от съответните общини на съвместни срещи между местните производители на земеделски продукти, храни и напитки и представители на туристическия бранш. | 6.1.1. Местна инициатива -Запознаване на туристическия бранш с типичните местни продукти и кулинарните традиции, с цел ресторантите и заведенията, които сервират тези продукти, да се превърнат в своеобразен кулинарен маршрут за туристи | Бюджет на общини | Постоянен | Ръст в консумацията в ресторантите и заведенията на тези продукти | Общини | Идентифицирани заинтересовани страни |
| 6.1.2. Местна инициатива -Организиране на посещение за представители на туристическия бранш до една винарска изба или обиколки на няколко винарски изби в определен район с цел дегустация на местни сортове вина и създаване на условия за винен туризъм | Бюджет на общини | Постоянен | Подобрени условия за винен туризъм | Общини | Идентифицирани заинтересовани страни |
| 6.2. Дейност Организиране от съответната община на местни пазари с цел предлагане на местните традиционни продукти. | 6.2.1. Местна инициатива - Организиране от съответната община на местни пазари с цел предлагане на местните традиционни продукти. | Бюджет на общини | Постоянен | Повишенo предлагане и консумация на местни традиционни продукти | Общини | МЗХГ |
|  |  |  |  |  |  |
|  | 6.3. Дейност Насърчаване на местния сектор на ресторантьорството и хотелиерството да се снабдява с регионални традиционни и местни традиционни продукти и да бъдат част от менютата им. | 6.3.1. Местна инициатива - Срещи с потенциални партньори – туроператори, хотелиери и ресторантьори за планиране на общи действия | Бюджет на общини | Постоянен | Повишена консумация в ресторантите и хотелите по места на регионалните традиционни и местните традиционни продукти | Общини | МЗХГ |
| Мярка 7 Насърчаване на сдружаването на производителите на регионалните традиционни и местните традиционни продукти | 7.1. Дейност Стимулиране на използването на дефинираните означения за регионални традиционни и местни традиционни продукти, което ще допринесе за лесната разпознаваемост на продуктите. | 7.1.1. Информационна кампания на централно и местно ниво | Бюджет на МЗХГ | От края на 2023 г. до края на програмата | Проведени информационни кампании | МЗХГ | Заинтересовани страни |
|  |  |  |  |  |  |
| 7.2. Дейност Посещения на стопанства с цел дегустации и директни продажби. | 7.2.1. Местна инициатива - Координация между общините и производителите | Бюджет на общини | Постоянен | Проведени посещения | Общини | МЗХГ |
|  |  |  |  |  |  |
|  | 7.3. Дейност Създаване на временни постройки със сезонен характер в стопанствата по време на събиране на реколтата или на преработката на съответния продукт с цел дегустации и продажби. | 7.3.1. Местна инициатива - Използване на възможностите по линия на държавна помощ или чрез общинските бюджети | Бюджет на общини / държавна помощ (МЗХГ) | Постоянен | По-добра разпознаваемост на тези продукти | Общини | Местни заинтересовани страни |
|  | 7.4. Дейност Съвместни дейности за адаптиране на продуктите към пазарните изисквания и тяхната реализация. | 7.4.1. Местна инициатива – Организиране на съвместни дейности за адаптиране на продуктите към пазарните изисквания и тяхната реализация. | Бюджет на общини  | Постоянен | Подобрен маркетинг на продуктите | Общини | Местни заинтересовани страни |
| Мярка 8 Съдействие на производителите на продукти с потенциал за защита съгласно европейските схеми за качество | 8.1. Дейност Провеждане на разяснителна кампания и консултации с производителите, проявяващи интерес за кандидатстване. | 8.1.1. Организиране от МЗХГ на семинари и срещи с производители | Бюджет на МЗХГ | Постоянен | Проведени семинари и срещи | МЗХГ | Заинтересовани страни |
|  |  |  |  |  |  |
| 8.2. Дейност Провеждане на работни срещи с производителите, при които вече е стартирала процедура по кандидатстване, с цел изготвяне и оформяне на необходимата документация, прецизиране на текстовете на продуктовите спецификации, събиране и подбор на доказателствени материали към заявлението на продукта.  | 8.2.1. Организиране от МЗХГ на работни срещи | Бюджет на МЗХГ | Постоянен | Проведени работни срещи | МЗХГ | Заинтересовани страни |
|  |  |  |  |  |  |